EkBass/fiwiki-20250220-pages-articles huggingface dataset:
Kiran Desai

Kiran Desai (s. 3. syyskuuta 1971) on intialainen kirjailija, joka on Intian kansalainen, mutta asuu pysyvästi Yhdysvalloissa. Hänen teoksensa Menetyksen perintö sai vuoden 2006 Booker-palkinnon ja yhdysvaltalaisten kirjallisuuskriitikkojen palkinnon. Hänen äitinsä on merkittävä kirjailija Anita Desai. == Lapsuus ja koulutus == Kiran Desai syntyi New Delhissä Intiassa, missä hän asui 14-vuotiaaksi. Sen jälkeen hän muutti äitinsä kanssa vuodeksi Englantiin ja sieltä Yhdysvaltoihin, jossa hän opiskeli luovaa kirjoittamista Bennington Collegessa, Hollins Universityssa ja Columbian yliopistossa. == Palkinnot ja tunnustukset == Hänen ensimmäinen teoksensa Hullabaloo in the Guava Orchard ilmestyi 1998 ja sai kiitosta muun muassa Salman Rushdielta. Sen jälkeen se sai Betty Trask -palkinnon,. Palkinnon myöntää brittiläinen kirjailijaliitto Society of Authors parhaasta alle 35-vuotiaan Brittiläisen kansainyhteisön asukkaan kirjoittamasta uudesta romaanista. Hänen toinen kirjansa Menetyksen perintö (2006) on saanut arvostelijoilta paljon kiitosta niin Aasiassa, Euroopassa kuin Yhdysvalloissakin. Sille myönnettiin vuoden 2006 Booker-palkinto ja vuoden 2006 brittiläisten kriitikkojen palkinto kaunokirjallisuudesta. == Teokset == * Hullabaloo in the Guava Orchard, Faber and Faber, 1998, ISBN 0-571-19336-6 Hulabaloo hedelmätarhassa, suom. Kristiina Drews, Otava, 1999, ISBN 951-1-15416-8 * The Inheritance of Loss, Hamish Hamilton Ltd, 2006, ISBN 0-241-14348-9; Menetyksen perintö, suom. Kristiina Drews, Otava, 2007, ISBN 978-951-1-21912-5 == Lähteet == == Aiheesta muualla == *Legacies, Loss and Literature , Nirali Magazine, joulukuu 2006 *Sawnet elämäkerta *Rediff, haastattelu Luokka:Intialaiset kirjailijat Luokka:Booker-palkinnon saajat Luokka:Vuonna 1971 syntyneet Luokka:Elävät henkilöt
L. Jonathan Cohen

(Laurence) Jonathan Cohen (7. toukokuuta 1923 – 26. syyskuuta 2006) oli brittiläinen filosofi. Hän toimi filosofian luennoitsijana Edinburghin, St Andrewsin ja Oxfordin yliopistoissa ja vierailevana professorina Columbian ja Yalen yliopistoissa sekä Northwestern Universityssä. Cohen oli alun perin politiikan filosofi. Myöhemmin hän käsitteli myös mm. kielitiedettä ja sosiologiaa sekä päättelyä, esimerkiksi oikeustapauksissa, ja todistamista. == Teoksia == * The Principles of World Citizenship (1954) * The Diversity of Meaning (1962) * The Implications of Induction (1970) * The Probable and the Provable (1977) * Applications of Inductive Logic (yksi toimittajista) (1980) * Logic, Methodology and Philosophy of Science (yksi toimittajista) (1982) * The Dialogue of Reason (1986) * An Introduction to the Philosophy of Induction and Probability (1989) * An Essay on Belief and Acceptance (1992) * Knowledge and Language (2002) == Aiheesta muualla == * Jonathan Cohen, muistokirjoitus, The Guardian 30. syyskuuta 2006 Luokka:Brittiläiset filosofit Luokka:Vuonna 1923 syntyneet Luokka:Vuonna 2006 kuolleet
Heartbreak Ridge

Heartbreak Ridge on vuonna 1986 ensi-iltansa saanut sotaelokuva. Elokuvan ohjasi Clint Eastwood, joka myös näytteli itse pääosaa. Elokuvan tarina kertoo fiktiivisesti Yhdysvaltain Grenadan-miehityksestä 1983. == Juoni == Elokuva kertoo ankarasta ja kovaotteisesta vääpelistä Tom ”Gunny” Highwaystä, joka on turhautunut, juopotteluun ja tappeluun taipuvainen Korean ja Vietnamin sotien veteraani. Hän saa alaisuuteensa sekalaisen ja villin ryhmän alokkaita, joista hänen pitäisi kouluttaa sotilaita. Kovan kurinsa takia hän saa heti sotilaat vihaamaan häntä, eikä yhteistyö näytä toimivan. Pian kuitenkin Highwayn menetelmä alkaa tuottaa tulosta, ja yksikkö on valmis Grenadan taisteluihin. == Näyttelijät == == Arvioita == Video-oppaassa vuodelta 1994 Bello Romano kutsui Heartbreak Ridgeä Eastwoodin varaan rakennetuksi standardileffaksi ja antoi sille kaksi tähteä viidestä, mikä vastaa sanallista arviota ”keskinkertainen”. == Lähteet == == Aiheesta muualla == * Luokka:Vuoden 1986 yhdysvaltalaiset elokuvat Luokka:Yhdysvaltalaiset sotadraamat Luokka:Clint Eastwoodin ohjaamat elokuvat
Lucio Colletti

Lucio Colletti (8. joulukuuta 1924 – 3. marraskuuta 2001) oli italialainen filosofi. Hänet tunnetaan ennen kaikkea hegeliläisen idealismin ja marxilaisuuden kriitikkona. Colletti edusti Italian parlamentissa Forza Italia -puoluetta vuodesta 1996 kuolemaansa saakka. == Teoksia == * Ideologia e società (1969) * Intervista politico-filosofica (1974) * Il marxismo e Hegel (1976 ) * Il marxismo e il "crollo" del capitalismo (1977) * Tra marxismo e no (1979) * Tramonto dell'ideologia (1986) * Pagine di filosofia e politica (1989) == Aiheesta muualla == * Lucio Colletti, muistokirjoitus, The Guardian Luokka:Italialaiset filosofit Luokka:Vuonna 1924 syntyneet Luokka:Vuonna 2001 kuolleet
Bellin noita

Bellin noita on Yhdysvaltojen eteläosien kansanperinteeseen kuuluva myyttinen kertomus, jonka keskiössä on 1800-luvulla Tennesseessä asunut Bellin perhe. Kertomuksen mukaan vuosina 1817-1821 Bellin perhettä riivasi enimmäkseen näkymätön olento, niin sanottu Bellin noita, joka pystyi puhumaan, muuttamaan muotoaan ja olemaan samaan aikaan useassa paikassa. == Kertomuksen synty == Oudot tapahtumat saivat alkunsa kun perheen isä John Bell näki pellollaan kummallisen eläimen, jolla oli koiran vartalo ja jäniksen pää. John ampui sitä, ja kun hän meni hakemaan eläimen ruumista, sitä ei ollut missään. Räyhähenki oli väkivaltainen. Peittoja kiskottiin keskellä yötä, ja jos joku yritti vastustaa, sai näkymättömästä kädestä läimäyksen naamaansa ja joku myös kiskoi lapsia öisin hiuksista. Johnin tyttärellä, Betsyllä oli kaksi kosijaa, Richard Powell ja Joshua Gardner. Joshuan vierailut johtivat siihen että Bellin noita piinasi Betsyä. Se pyysi "Betsy Bell hyvä, älä mene naimisiin Joshua Gardnerin kanssa". Betsy perui häät ja meni lopulta naimisiin Richard Powellin kanssa. Bellin noita sai paikkakunnan asukkaat kiihkon valtaan, ja Adamsin kaupunkiin virtasi manaajia ja spiritualisteja. Räyhähenki kunnioitti perheen äiti Lucy Belliä, jota se kohteli helläkätisemmin kuin muita. Eräänä iltana henki ilmoitti perheelle, että "Olen päättänyt kummitella vanhalle Jackille (John Bell) niin kauan kuin hän on hengissä". Niinpä se kohdisti ilkeytensä Betsystä Johniin niin pahasti, että hän joutui jättämään työnsä ja lopulta vuoteen omaksi. Perhe totesi eräänä päivänä, että John oli lähes tajuton ja he kutsuivat lääkärin paikalle ja tämän saapuessa henki puhui taas: "Teidän on turha yrittää virvoittaa vanhaa Jackia. Tällä kertaa minä sain hänet." Yksi Johnin pojista huomasi lääkehyllyssä oudon pullon, jota kukaan ei ollut ennen nähnyt. Joku kysyikin noidalta, "Mikä tämä pullo oikein on?", ja siihen noita vastasi tuoneensa lääkkeen ja antaneensa sitä Johnille yöllä ja se teki hänestä lopun. Talon kissalle annettiin tätä outoa lääkettä ja se kuoli lähes heti. Pian John kuoli ja noita jätti perheen rauhaan. Noidan viimeinen lupaus perheelle oli palata seitsemän vuoden kuluttua, ja kun se palasi, talossa ei asunut enää kuin Lucy ja kaksi hänen veljeään. Noita ei enää pahemmin piinannut heitä, vaan käyttäytyi kuin lähes harmiton räyhähenki. ==Bellin noita viihteessä== Bellin noita on ollut suosittu aihe elokuvissa, kuten esimerkiksi seuraavissa: The Bell Witch Haunting (2004), An American Haunting (2005) ja Bell Witch: The Movie (2007). Lisäksi tanskalainen yhtye Mercyful Fate on julkaissut kappaleen "Bell Witch" albumillaan In The Shadows (1993). ==Lähteet== * === Viitteet === Luokka:Paranormaalit ilmiöt Luokka:Tennesseen historia Luokka:1810-luku Luokka:1820-luku
Hermes (kirja)

Hermes on Ilkka Remeksen vuonna 2007 ilmestynyt nuortenkirja, jossa seikkailee muistakin Remeksen kirjoista tuttu Aaro Korpi. Kirjassa Aaro Korpi seikkailee ystävänsä Nikon kanssa. Pojat joutuvat perinteisen vakoiluoperaation uhreiksi. == Aiheesta muualla == * WSOY: Ilkka Remeksen esittely kirjasta. Hermes Hermes Hermes Luokka:Vuoden 2007 kirjat
Beast Loose in Paradise

Beast Loose In Paradise on Lordin kappale, joka on Dark Floors -elokuvan tunnuskappale soiden elokuvan lopputekstien aikana. Single julkaistiin digitaalisessa muodossa jouluaattona 24. joulukuuta 2007 ja CD-singlenä 9. tammikuuta 2008. Single nousi ensimmäisellä listaviikollaan Suomen virallisen singlelistan sijalle 3. Kappale on myös julkaistu bonuskappaleena Lordin Deadache-albumin japanilaisella versiolla. Singlellä on kaksi eri versiota kappaleesta. Ainoa ero versioiden välillä on se, että Dark Floors Versionissa on pidempi intro. Singlen kansikuva on mallinnettu Kiss-yhtyeen Creatures of the Night -albumin kannesta.MonsterDiscoHell.com == Kappaleet == # # == Kokoonpano == * Mr. Lordi – laulu * Amen – kitara * OX – basso * Kita – rummut * Awa – koskettimet == Suomen listasijoitukset (top20) == * Viikko 3/2008, sija 3. * Viikko 4/2008, sija 12. == Lähteet == == Aiheesta muualla == * Beast Loose in Paradise Discogsissa. * Luokka:Lordin kappaleet Luokka:Vuoden 2008 kappaleet
Denis-Luc Frayssinous

Denis-Antoine-Luc Frayssinous (9. toukokuuta 1765 Curières – 12. joulukuuta 1841 Saint-Geniez-d’Olt) oli ranskalainen piispa, poliitikko, puhuja ja kirjailija. Hän oli myös Ranskan akatemian jäsen. Frayssinous oli Hermopolis'n piispa (hc), Ranskan päärien kamarin jäsen, yliopiston rehtori (1822), uskonasioiden ja yleisen opetuksen ministeri Villèlen hallituksessa (1824–1827) sekä Ranskan akatemian jäsen vuodesta 1822 lähtien. Hän oli myös kuninkaan rippi-isä ja saarnaaja, ja hänen tehtäväkseen oli uskottu Bordeaux'n herttuan kasvatus. ==Keskeiset teokset== *Les vrais Principes de l'Église gallicane sur le gouvernement ecclésiastique, la papauté, les libertés gallicanes, la promotion des évêques ; les trois Concordats, et les appels comme d'abus. Suivis de Réflexions sur un écrit de M. Fiévée (1818) *Défense du christianisme, ou Conférences sur la religion (1825) *Œuvres oratoires complètes de De Frayssinous (1856) == Lähteet == ==Aiheesta muualla== * Ranskan akatemian elämäkertatiedosto Luokka:Katoliset piispat Luokka:Ranskalaiset poliitikot Luokka:Ranskan opetusministerit Luokka:Ranskan akatemian jäsenet Luokka:Ranskalaiset piispat Luokka:Vuonna 1765 syntyneet Luokka:Vuonna 1841 kuolleet
Black Angels

Black Angels voi tarkoittaa ainakin seuraavia: * The Black Angels, yhdysvaltalainen rockyhtye * The Black Angels, Maud Hart Lovelacen romaani vuodelta 1929 * Black Angels, Kronos Quartetin albumi vuodelta 1990 * ”Black Angels”, George Crumbin säveltämä kappale * Black Angels, kalifornialainen katujengi.
Euclides Miyaura

Euclides Miyaura (s. 1. syyskuuta 1958 São Paulo, Brasilia) on brasilialainen Aku Ankka -piirtäjä, joka on kuvittanut useita Mikki Hiiren tarinoita. Näissä tarinoissa seikkailee usein myös Tohtori Staattinen. == Lähteet == Luokka:Disneyn sarjakuvien tekijät Luokka:Brasilialaiset henkilöt Luokka:Elävät henkilöt Luokka:Vuonna 1958 syntyneet
Niemann–Pickin tauti

Niemann–Pickin tauti (ICD-luokitus E75.2) on autosomin kautta resessiivisesti periytyvä harvinainen geneettinen aineenvaihduntasairausNiemann-Pickin tauti tyyppi C . Terveyskylä.fi.. Neurologiset oireet alkavat lapsuudessa ja johtavat poikkeuksetta kuolemaan. Sairaus jakautuu kolmeen selvästi erotettavaan tyypiin (A, B, C), joiden ennusteet poikkeavat toisistaan. Suurin osa potilaista ei kuitenkaan saavuta aikuisikää. Harvinaista Niemann-Pickin tautia esiintyy kaikkialla maailmassa, mutta tietyissä populaatioissa esiintyvyyden on havaittu olevan korkeampi. Näitä ovat aškenasijuutalaiset (tyypit A & B), Nova Scotian kanadanranskalaiset (tyyppi D, C:n variantti), Pohjois-Afrikan asukkaat (tyyppi B) sekä Uuden-Meksikon ja Coloradon latinot (tyyppi C). Niemann-Pickin tauti havaittiin ensimmäistä kertaa vuonna 1914. Sairauden löysi saksalainen pediatri Albert Niemann, joka havaitsi tautiin sairastuneella pienellä lapsella muun muassa maksan ja pernan laajentumat. Keskushermoston häiriö johti lapsen kuolemaan ennen kahden vuoden ikää. Sairauden toinen varhainen tutkija oli Ludwig Pick.Niemann-Pick Disease. NTSAD. Web Archive 2010. ==Oireet== Niemann-Pickin taudin C-muodon kliininen taudinkuva on äärimmäisen vaihteleva. Tauti voi tulla oireiseksi vastasyntyneenä tai vasta yli 50-vuotiaana. Ensimmäiset oireet voivat esiintyä maksan, keuhkojen tai neurologian alueella. Yleisimmät oireet ovat psykiatrisia, ja psykiatriset oireet saattavat olla vuosien ajan sairauden ainoa ilmenemismuoto. Kyseessä saattavat olla vainoharhaisuus tai näkö- ja kuuloharhat, aggressiivisuus tai eristäytyminen, masentuneisuus, kaksisuuntainen mielialahäiriö tai pakko-oireinen häiriö. Myös älyllisten toimintojen laskua voi esiintyä. == Lähteet == == Aiheesta muualla == * National Niemann-Pick Disease Foundation Luokka:Aineenvaihduntasairaudet Luokka:Perinnölliset sairaudet
The Black Angels

The Black Angels on yhdysvaltalainen yhtye, joka soittaa psykedeelistä rockia. Yhtye on kotoisin Austinista Texasin osavaltiosta, ja se on perustettu 2004. Nimi juontuu The Velvet Undergroundin kappaleesta ”The Black Angel’s Death Song”. ==Yhtyeen jäsenet== * Stephanie Bailey – rummut ja perkussiot * Christian Bland – kitara * Kyle Hunt – kosketinsoittimet, perkussiot, basso ja kitara * Alex Maas – laulu * Rishi Dhir – kitara, basso, sitar ===Entiset jäsenet=== * Jennifer Raines – surinalaite, urut ja perkussiot * Nate Ryan – basso ja kitara ==Diskografia== ===Albumit=== Vuosi Albumin tiedot Listasijoitukset US FR 2006 Passover * Levy-yhtiö: Light in the Attic Records - - 2008 Directions to See a Ghost * Levy-yhtiö: Light in the Attic Records - 108 2010 Phosphene Dream * Levy-yhtiö: Blue Horizon Ventures 52 52 2011 Another Nice Pair (kaksi ensimmäistä EP:tä) * Levy-yhtiö: Light in the Attic Records - - 2013 Indigo Meadow * Levy-yhtiö: Blue Horizon Ventures - - 2017 Death Song * Levy-yhtiö: Partisan Records - - ===EP:t=== * The Black Angels (Light in the Attic Records, 2005 EP) * Black Angel Exit (Light in the Attic Records, 2008 EP) * Phosgene Nightmare (Blue Horizon, 2011 EP) * Clear Lake Forest (Blue Horizon, 2014) ===Singlet=== * "The First Vietnamese War" b/w "Nine Years" (2006) * "Better Off Alone" b/w "Yesterday Always Knows" (2007) * "Doves" b/w "Drone in G# Major" (2008) * "Telephone" (2010) * "Watch Out Boy" b/w "I'd Rather Be Lonely" (2012) * "Don't Play With Guns" (2013) * Molly Moves My Generation (2014) * Waterloo Waltz (2015) * Currency (2017) ===Soundtrackit=== *Alan Wake (videopeli) (Young Men Dead) *The Art of Flight (2011 lumilautailudokumentti) (Young Men Dead) *Need for Speed: The Run (videopeli) (Better Off Alone) *Spec Ops: The Line (videopeli) (The First Vietnamese War) *Spec Ops: The Line (videopeli) (Bad Vibrations) * "Natural Selection" Where Did the Night Fall - UNKLEn kanssa (2010) * "With You In My Head" The Twilight Saga: Eclipse (soundtrack) - UNKLEn kanssa (2010) *The Limits of Control (vuoden 2009 elokuva) (You on the Run) ==Lähteet== ==Aiheesta muualla== Luokka:Yhdysvaltalaiset rockyhtyeet
Alkhema

Alkhema on Marvel-kustantamon sarjakuvissa esiintyvä pahantahtoinen robotti. Hahmon ensiesiintyminen tapahtui Avengers West Coast -lehden numerossa 90 (1993). Alkheman loivat Roy & Dann Thomas, David Ross ja Tim Dzon. == Historia == Ultronin epäonnistuttua ensimmäisen robottiluomuksensa Jocastan kanssa, tämä hypnotisoi Henry Pymin ja adamantiumin keksijän, tohtori Myron McLainin luomaan itselleen täydellisen elämänkumppanin. Samalla Ultron kidnappasi Haukansilmän vaimon Matkijalinnun ja määräsi keksijöitä käyttämään naisen aivokäyriä uutta robottia luodessaan. Valmiin robotin Ultron nimesi Alkhemaksi. Vaikka Alkhema ei omannutkaan matkijalinnun muistia, hän säilytti osia tämän persoonallisuudesta, kuten omaperäisen huumorintajun joka suuresti ärsytti Ultronia. Alkhema erosi Ultronista myös siten, että toisin kuin "puolisonsa", Alkhema halusi tappaa ihmiset yksitellen valtavan massatuhon sijasta. Alkhema ja Ultron iskivät ensimmäistä kertaa asevarastoon, jossa Länsirannikon Kostajat kuitenkin voittivat parivaljakon kiinnittämällä robotit magneettisesti rakettiin, joka ammuttiin maata kiertävälle radalleAvengers West Coast #90. Marvel Comics.. Myöhemmin Ultron yritti muuttaa maapallon ilmastoa laukaisemalla sarjan tulivuoren purkauksia, mutta Alkhema varoitti Kostajia Ultronin aikeista. Nämä saivatkin Ultronin vangittua Alkheman avustuksellaAvengers West Coast Annual #8. Marvel Comics.. Ultronin epäonnistuttua tuhoamaan Kostajat jälleen kerranMega-Marvel #6 (2002). Egmont Kustannus Oy. Alkhema keräsi Ultronin Ihmemieheltä, Hank Pymiltä, Purppuranoidalta, Viikatemieheltä ja Visionilta tallettamat aivokäyrät. Näiden avulla hän loi robottiarmeijan ja aiheutti kaaosta. Haukansilmän onnistui kuitenkin tuhota Alkhema ampumalla tähän vibranium-nuolen Thebassa, EgyptissäAvengers: The Ultron Imperative #1. Marvel Comics.. == Voimat ja varusteet == Alkheman adamantiumista luotu keho kestää miltei minkälaisen fyysisen iskun tahansa vioittumatta. Alkhema kykenee ampumaan erilaisia energiaiskuja otsassaan sijaitsevan laitteen kautta. Hän kykenee siirtämään tajuntansa toisiin mekaanisiin laitteisiin, joten Alkhema kykenee käskemään mentaalisesti häntä palvelevia robotteja. == Lähteet == ==Aiheesta muualla== *Marvunapp-sivuston osuus Alkhemasta *Marvel-kustantamon kotisivujen osuus Alkhemasta Luokka:Marvel-universumin superroistot Luokka:Marvel-universumin yli-inhimillisen voimakkaat henkilöt Luokka:Marvel-universumin robotit
Howard Hanson

Howard Hanson (28. lokakuuta 1896 Wahoo, Nebraska – 26. helmikuuta 1981 Rochester, New York) oli yhdysvaltalainen säveltäjä. Hänen tuotantoonsa kuuluu muun muassa seitsemän sinfoniaa ja ooppera Merry Mount (1934). Hän voitti musiikin Pulitzer-palkinnon vuonna 1944. == Lähteet == Luokka:Yhdysvaltalaiset säveltäjät Luokka:Vuonna 1896 syntyneet Luokka:Vuonna 1981 kuolleet Luokka:Musiikin Pulitzer-palkinnon saaneet
Elisabeth Shue

Elisabeth Judson Shue (s. 6. lokakuuta 1963 Wilmington, Delaware) on yhdysvaltalainen näyttelijä. Hän on esiintynyt muun muassa elokuvassa Leaving Las Vegas (1995). Hän oli ehdolla Oscar-palkinnon sekä Golden Globe ja BAFTA- palkinnon saajaksi parhaasta naispääosasta kyseisessä elokuvassa.https://www.imdb.com/name/nm0000223/awards?ref_=nm_awd Shue syntyi Wilmingtonissa, Delawaressa. Hän opiskeli Columbia High Schoolin jälkeen Wellesley Collegessa ja Harvardin yliopistossa, jonka hän jätti luodakseen uran näyttelijänä. Hän kuitenkin palasi Harvardiin myöhemmin ja valmistui vuonna 2000. Shuella oli varhainen rooli jo Karate Kidissä vuonna 1984. Myöhemmältä uralta ovat muiden muassa elokuvat Paluu tulevaisuuteen 2 (1989), Hollow Man – mies ilman varjoa (2000) ja Lemmenlomalla (2012). Hän on myös näytellyt rikostutkija Julie Finlayta rikossarjassa C.S.I.. Shue on naimisissa ja hänellä on lapsia. Hänen veljensä Andrew Shue on tullut tunnetuksi roolistaan Melrose Placessa. Elisabeth Shue on 160 cm pitkä.http://www.celebheights.com/s/Elisabeth-Shue-1925.html == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt
David Marciano

David Marciano (s. 7. tammikuuta 1960 New Jersey, Yhdysvallat) on yhdysvaltalainen näyttelijä, joka on esiintynyt mm. Raymond "Ray" Vecchiona sarjassa Chicagon ratsupoliisi (1994–1999). Marciano opiskeli biolääketiedettä Bostonin yliopistossa ja aloitti näyttelemisen Bostonissa vuonna 1983. 1980-luvun lopulla ja 1990-luvun alussa hän työskenteli useissa pikkusarjoissa Los Angelesiin siirryttyään, kuten esimerkiksi "Wiseguy" (1987) ja "Civil Wars" (1991). Lopulta David Marciano valittiin Chicagon ratsupoliisi -sarjaan, jonka hän oli ehtinyt jo kolmeen otteeseen perua ennen lopullista hyväksymistään. Marciano esiintyi Raymond Vecchion roolissa ensimmäisellä ja toisella kaudella, sekä teki paluun viimeisen, eli neljännen kauden kahteen viimeiseen jaksoon. Kolmannella ja neljännellä kaudella Paul Grossin tähdittämän Benton Fraserin rinnalla nähtiin Callum Keith Rennie. Due Southin loputtua 1999 David Marciano on esiintynyt elokuvissa ja sarjoissa, esimerkiksi "CSI: New York" (1 jakso), "The Shield" (21 jaksoa 2005-2007) ja elokuvassa "Caught on Tape", jossa hän esittää etsivä Brownia. == Lähteet == * IMDb – David Marciano Luokka:Yhdysvaltalaiset näyttelijät Luokka:Vuonna 1960 syntyneet Luokka:Elävät henkilöt
Herra Ylppö & Ihmiset

Herra Ylppö & Ihmiset oli Maj Karma -yhtyeen solistin Herra Ylpön perustama yhtye. Yhtye julkaisi ensimmäisen albuminsa Sata vuotta Sony BMG:n kautta 6. helmikuuta 2008. Levyn tuotti Rauli "Illusion Rake" Eskolin ja vastaavana tuottajana toimi Janne Halmkrona. Yhtyeen toinen levy Pojat ei tanssi ilmestyi 20. tammikuuta 2010. Yhtyeen molemmat levyt ovat olleet Suomen virallisen albumilistan sijalla 1. ja myyneet kultalevyyn oikeuttavan määrän. Herra Ylppö on kuvaillut yhtyeen musiikkia "reality rockiksi", koska kappaleiden sanoitukset ovat usein omakohtaisia ja käsittelevät tuntoja ja tilanteita elävästä elämästä.Muotoiltua todellisuutta. Sue, 2010, nro 1, s. 18. Yhtye keskeytti toimintansa elokuussa 2014, mutta esiintyi vielä joulukuussa 2014 esitetyssä SuomiLOVE -TV-sarjan viidennessä jaksossa. Yhtye palasi uudelle kiertueelle vuonna 2017. Yhtye on mukana myös Herra Ylpön uudella kiertueella taustayhtyeenä ainakin vuonna 2021 ja 2022. == Jäsenet == * Herra Ylppö – laulu * Hamid Moeini – kitara * Jukka Kröger – rummut * Joona Kukkola – kosketinsoitin (2008–) * Janne Joutsenniemi – basso (2011–) === Entiset jäsenet === * Jami Westergård – bassokitara (2005–2011) == Julkaisut == === Studioalbumit === * * * * === Kokoelma-albumit === * === EP:t === * === Singlet === * ”Sata vuotta” (2007) * ”Videovuokraamon tyttö” (2008) * ”Pojat ei tanssi” (2009) * ”Horros” (2010) * ”Mies murtuu” (2011) * ”Buu” (2013) * ”Lista Hämähäkkimiehen vihollisista” (2013) * ”Päivänsäde palaa” (2014) ==Lähteet== == Aiheesta muualla == * Yhtyeen kotisivu * Luokka:Suomalaiset pop rock -yhtyeet Luokka:Emma-palkinnon saajat
Andrew Shue

Andrew Shue (s. 20. helmikuuta 1967) on yhdysvaltalainen näyttelijä, joka tuli tunnetuksi roolistaan televisiosarjassa Melrose Place vuosina 1992–1998. Hän loi myös toisen uran jalkapalloilijana, jonkin aikaa jopa Los Angeles Galaxy -joukkueessa. Shue opiskeli Columbia High Schoolissa ja Dartmouth Collegessa. Hänen sisarensa on Oscar-ehdokkaana ollut elokuvanäyttelijä Elisabeth Shue (s. 1963). Hän on aiemmin asunut peliuransa vuoksi Zimbabwessa. Shue on ollut syksystä 1994 naimisissa Jennifer Hageneyn kanssa. Parin ensimmäinen lapsi syntyi 1996. == Aiheesta muualla == * Luokka:Yhdysvaltalaiset näyttelijät Luokka:Yhdysvaltalaiset jalkapalloilijat Luokka:Vuonna 1967 syntyneet Luokka:Elävät henkilöt
Kodinpuolustaja

Kodinpuolustaja () on yhdysvaltalainen draamasarja. Sarjaa tehtiin kaksi tuotantokautta. Sen ensiesitys oli Yhdysvalloissa CBS:llä 4. lokakuuta 2005 ja viimeinen jakso esitettiin 11. toukokuuta 2007. Sarjan pääosassa Annabeth Chasen roolissa näytteli Jennifer Finnigan. Sarjan tuotti Jerry Bruckheimerin tuotantoyhtiö. Suomessa sarjan ensimmäistä tuotantokautta esitettiin MTV3-kanavalla 6. syyskuuta 2007 – 31. tammikuuta 2008. ==Aiheesta muualla== * Close To Home CBS:n verkkosivuilla * Sarja MTV3:n verkkosivuilla Luokka:2000-vuosikymmenen yhdysvaltalaiset draamasarjat Luokka:2000-vuosikymmenen yhdysvaltalaiset rikossarjat Luokka:CBS:n televisio- ohjelmat
Dave Bing

David ”Dave” Bing (s. 24. marraskuuta 1943 Washington DC) on yhdysvaltalainen poliitikko ja entinen koripalloilija. Hänen NBA-uransa kesti vuodesta 1966 vuoteen 1978. Pitkäaikaisin joukkue oli Detroit Pistons, jossa hän pelasi vuoteen 1975. Hän pelasi vuosina 1975–1977 Washington Bulletsissa ja ennen vetäytymistään vuosina 1977–1978 Boston Celticsissä. Bing palkittiin tulokaskaudellaan NBA:n vuoden tulokkaana ja runkosarjakaudella 1967–1968 hän oli NBA:n eniten pisteitä tehnyt pelaaja. Hänet valittiin kahdesti NBA:n ensimmäiseen tähdistöjoukkueeseen (kausina 1967–1968 ja 1970–1971) ja kerran toiseen tähdistöjoukkueeseen (kaudella 1973–1974). Hän pelasi seitsemän kertaa NBA:n tähdistöottelussa ja valittiin kerran sen arvokkaimmaksi pelaajaksi. Hänestä tuli Basketball Hall of Famen jäsen vuonna 1990 ja vuonna 1996 hänet nimettiin NBA:n 50:n merkittävimmän pelaajan joukkoon. Bing toimi vuosina 2009-2013 Detroitin pormestarina. Hän on puoluetaustaltaan demokraatti. == Lähteet == Luokka:Yhdysvaltalaiset koripalloilijat Luokka:Yhdysvaltalaiset demokraattipoliitikot Luokka:Vuonna 1943 syntyneet Luokka:Elävät henkilöt
Efstáthios Chorafás

Efstáthios Chorafás (, 1871 – ?) oli kreikkalainen uimari, joka osallistui vuoden 1896 kesäolympialaisiin voittaen kaksi pronssia. Chorafás oli ainoa uimari, joka osallistui jokaiseen kolmeen kaikille vapaaseen uimalajiin. Hänen aikojaan kilpailuissa ei tiedetä, eikä hänen sijaansa 100 metrin vapaauinnissa, mutta tiedetään, että Chorafás sijoittui kahdella muulla uimamatkalla kolmanneksi. 500 metrin vapaauintiin ei osallistunut kuin kolme uimaria, joten Chorafás voitti pronssia sijoittumalla viimeiseksi. Luokka:Kreikkalaiset olympiamitalistit Luokka:Kreikkalaiset uimarit Luokka:Vuonna 1871 syntyneet Luokka:Kuolinvuosi puuttuu
Erna Solberg

Erna Solberg (s. 24. helmikuuta 1961 Bergen) on norjalainen poliitikko ja Høyre-puolueen puheenjohtaja (vuodesta 2004). Hän toimi Norjan pääministerinä 2013–2021. == Lapsuus ja opinnot == Solbergin isä Asbjørn Solberg (1925–1989) työskenteli konsulttina kunnallisessa Bergen Sporvei -liikenneyhtiössä, ja hänen äitinsä Inger Wenche Torgersen (1926–) oli toimistotyöntekijä. Erna Solberg oli perheen kolmesta tyttärestä toiseksi vanhin. Solberg valmistui vuonna 1986 Bergenin yliopistosta. == Poliittinen ura == Solberg aloitti poliittisen uransa Bergenin kaupunginvaltuuston varajäsenenä (1979–1983). Hän eteni jäseneksi (1983–1991) ja tuli vuonna 1989 kansanedustajaksi suurkäräjille. Vuosina 2001–2005 hän oli maansa kunta- ja alueministerinä. Solberg kuuluu konservatiiviseen Høyre-puolueeseen. Hän toimi sen varajohtajana vuosina 2002–2004 ja on toiminut puheenjohtajana vuodesta 2004. === Norjan pääministerinä === Høyren johtama porvarillisten puolueiden ryhmä voitti vuoden 2013 vaalit, joiden jälkeen Høyre ja edistyspuolue muodostivat Solbergin johtaman vähemmistöhallituksen. Sen tukipuolueina ovat liberaalipuolue Venstre ja kristillinen kansanpuolue. Solbergista tuli Norjan historian toinen naispääministeri Gro Harlem Brundtlandin jälkeen.Uutiskatsaus. Mitä Missä Milloin 2015 s. 31. Otava 2014 ISBN 978-951-1-28187-0 Syyskuun 2017 vaaleissa Solbergin johtama sininen porvariblokki sai vaalivoiton ja säilytti enemmistönsä suurkäräjillä. Vaalituloksen myötä Solberg jatkoi Norjan pääministerinä. Tammikuussa 2020 edistyspuolue lähti hallituksesta. Taustalla oli erimielisyys Norjaan Syyrian Al-Holin leiriltä otetusta Isis-taistelijan perheestä. Edistyspuolue oli ehtinyt olla hallituksessa puheenjohtajansa, valtiovarainminmisteri Siv Jensenin johdolla kuusi vuotta. Jensen ei kuitenkaan vaatinut hallituksen eroa ja pääministeri Erna Solbergin hallitus on jatkanut konservatiivisen Høyren, liberaalin Venstren ja Kristillisen kansanpuolueen vähemmistöhallituksena, joka joutuu turvautumaan Edistyspuolueen tukeen. Huhtikuussa 2021 Solberg sai 20 000 Norjan kruunun sakot rikottuaan hallituksensa asettamia koronarajoituksia omissa 60-vuotissyntymäpäiväjuhlissaan. Poliisin mukaan Solbergin näkyvä ja korkea asema vaikutti sakkojen suuruuteen.. Ennen pääministerikauttaan Solbergille annettiin mediassa Margaret Thatcheriin viittaava lempinimi "Rauta-Erna" (norjaksi Jern-Erna), mutta pääministeriksi tultuaan hänen julkinen imagonsa pehmentyi. === Oppositiojohtajana === Vuoden 2021 suurkäräjävaaleissa Solbergin johtama oikeistokoalitio kärsi vaalitappion ja joutui oppositioon työväenpuolueen Jonas Gahr Støren noustessa seuraavaksi pääministeriksi. == Kunnianosoitukset == * Pyhän Olavin ritarikunta (Norja, 2005) ==Lähteet== == Aiheesta muualla == Luokka:Norjan pääministerit Luokka:Norjalaisten puolueiden puheenjohtajat Luokka:Vuonna 1961 syntyneet Luokka:Elävät henkilöt
Brasilian Grand Prix 2005

Brasilian Grand Prix 2005 oli Formula 1 -kauden 17. osakilpailu, joka ajettiin 25. syyskuuta 2005 Interlagosin radalla Brasiliassa. Kilpailun voitti McLarenilla ajanut Juan Pablo Montoya, jolle voitto oli kauden kolmas. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 10 Juan Pablo Montoya McLaren-Mercedes 71 1.29.20,574 2 10 2 9 Kimi Räikkönen McLaren-Mercedes 71 + 2,527 5 8 3 5 Fernando Alonso Renault 71 + 24,840 1 6 4 1 Michael Schumacher Ferrari 71 + 35,668 7 5 5 6 Giancarlo Fisichella Renault 71 + 40,218 3 4 6 2 Rubens Barrichello Ferrari 71 + 1.09,173 10 3 7 3 Jenson Button BAR-Honda 70 + 1 krs. 4 2 8 17 Ralf Schumacher Toyota 70 + 1 krs. 11 1 9 15 Christian Klien Red Bull-Cosworth 70 + 1 krs. 6 10 4 Takuma Satō BAR-Honda 70 + 1 krs. 19 11 12 Felipe Massa Sauber-Petronas 70 + 1 krs. 8 12 11 Jacques Villeneuve Sauber-Petronas 70 + 1 krs. 20 13 16 Jarno Trulli Toyota 69 + 2 krs. 17 14 21 Christijan Albers Minardi-Cosworth 69 + 2 krs. 16 15 19 Narain Karthikeyan Jordan-Toyota 68 + 3 krs. 15 Kesk. 18 Tiago Monteiro Jordan-Toyota 55 Tekniikka 11 NC 7 Mark Webber Williams-BMW 45 Ei sijoittunut 12 Kesk. 20 Robert Doornbos Minardi-Cosworth 34 Moottori 18 Kesk. 8 Antônio Pizzonia Williams-BMW 0 Kolari 13 Kesk. 14 David Coulthard Red Bull-Cosworth 0 Kolari 14 Lähde: Lähde: Lähde: Lähde: Lähde: Lähde: Lähde: Lähde: == Muuta == *Paalupaikka: Fernando Alonso – 1.11,988 *Nopein kierros: Kimi Räikkönen – 1.12,268 (kierroksella 29) *Jarno Trullin ja Takuma Satōn sijoitusta pudotettiin kymmenellä moottorivaihdon takia. *Jacques Villeneuve lähti kilpailuun varikolta auton korjauksen takia. *Tiago Monteiro lähti kilpailuun varikolta. *Christian Klien sivusi uransa parasta lähtöruutua (6), edellinen 6. ruutu oli Australian GP 2005. *Fernando Alonso varmisti uransa ensimmäisen kuljettajien maailmanmestaruuden. *Takuma Satōn 50:s Grand Prix. *Renault'n ensimmäinen kuljettajien maailmanmestaruus. *Juan Pablo Montoyan viimeinen F1-osakilpailuvoitto. *Tiago Monteiron kauden ensimmäinen ja ainoa keskeytys. *Mclarenin ensimmäinen kaksoisvoitto sitten Itävallan GP:n 2000. == Lähteet == Luokka:Formula 1 -kausi 2005 Luokka:Brasilian Grand Prix
Harry Secombe

__NOTOC__ Harry Donald Secombe (8. syyskuuta 1921 - 11\. huhtikuuta 2001) oli walesilainen koomikko ja laulaja, joka tunnettiin parhaiten esiintyjänä 1950- ja 1960-lukujen radiohupailussa The Goon Show. Hän syntyi St. Thomasissa, Swanseassa ja palveli brittien armeijassa Toisessa maailmansodassa Pohjois- Afrikassa. Italiassassa hän tapasi ensimmäistä kertaa Spike Milliganin. 1950-luvun alussa hän, Milligan, Michael Bentine ja Peter Sellers alkoivat esiintyä radiokomediassa The Goon Show. Secombe esitti Neddie Seagoonia, joka oli usein ohjelman absurdien juonien päähenkilö. Secombe esiintyi monissa teatterimusikaaleissa, muun muassa Pickwick (1963), (joka perustui Charles Dickensin Pickwick-kerhon jälkeenjääneet paperit -kirjaan) ja The Four Musketeers (1967), ja hänellä oli monia listamenestyksiä. Hänen tunnetuimpa laulujaan on "If I Ruled the World". Hän esiintyi herra Bumblena Carol Reedin elokuvaversiossa Lionel Bartin musikaalista Oliver! (1968). Myöhemmällä elämänpuoliskollaan Secombe (jonka veli Fred Secombe oli pappi Walesin kirkossa) houkutteli uusia yleisöjä juontajana uskonnollisissa ohjelmissa, kuten BBC:n Songs of Praise ja ITV:n Highway. Hänet lyötiin ritariksi vuonna 1981. Secombe sai halvauksen 1997, josta hän hitaasti toipui, mutta hänelle diagnosoitiin eturauhassyöpä seuraavana syyskuuna. Saatuaan toisen halvauksen 1999, hänen oli pakko hylätä televisiouransa. Hän teki dokumentin terveydentilastaan antaakseen rohkeutta toisille kärsijöille. Secombe ja hänen vaimonsa Myra Atherton saivat neljä lasta: Jennifer Secombe, joka nai näyttelijä Alex Gianninin ja oli myös isänsä agentti, Andy Secombe, ääni- ja elokuvanäyttelijä sekä kirjailija, David Secombe, kirjoittaja ja valokuvaaja ja Katy Secombe, näyttelijätär. Sir Harry kuoli 79-vuotiaana eturauhassyöpään kotonaan Surreyssä, Englannissa huhtikuussa 2001. ==Singlet== * "On with the Motley" (1955) * "If I Ruled the World" (1963) * "This Is My Song" (1967) ==Albumit== * Sacred Songs (1962) * Secombe's Personal Choice (1967) * If I Ruled the World (1971) * Bless This House: 20 Songs of Joy (1978) * Captain Beaky and His Band == Lähteet == === Viitteet === ==Aiheesta muualla== * Luokka:Brittiläiset koomikot Luokka:Walesilaiset laulajat Luokka:Walesilaiset näyttelijät Luokka:Radiokoomikot Luokka:Vuonna 1921 syntyneet Luokka:Vuonna 2001 kuolleet
Smack On You

Smack On You on suomalaisen Smack-yhtyeen debyyttialbumi. Se julkaistiin vuonna 1984. Remasteroitu versio julkaistiin vuonna 1997. Sillä on viisi bonusraitaa. == Kappalelista == Kaikki kappaleet kirjoittanut Manchuria & Claude, ellei toisin mainittu. # # # # # # # # # # # # === 1997 bonuskappaleet === # * # # # # === Single=== * Criminal == Kokoonpano == * Claude – laulu * Manchuria – kitara * Kartsa – kitara * Cheri – basso * Kinde – rummut == Lähteet == * Smack Luokka:Vuoden 1984 esikoisalbumit Luokka:Smackin albumit Luokka:T. T. Oksalan tuottamat albumit
Edmund Randolph

Edmund Jennings Randolph (10. elokuuta 1753 Williamsburg – 12. syyskuuta 1813 Clarkin piirikunta) oli Yhdysvaltain ulkoministeri vuosina 1794–1795. Randolph valittiin vuonna 1786 Virginian osavaltion kuvernööriksi ja 1789 presidentti George Washington nimitti hänet oikeusministerikseen. Thomas Jeffersonin erottua ulkoministerin tehtävistä, Washington nimitti Randolphin hänen seuraajakseen. Erottuaan 1795 hän palasi Virginiaan toimiakseen lakimiehenä. Randolph toimi puolustusasianajajana Aaron Burrin maanpetosoikeudenkäynnissä. == Lähteet == == Aiheesta muualla == Luokka:Virginian kuvernöörit Luokka:Yhdysvaltain oikeusministerit Luokka:Yhdysvaltain ulkoministerit Luokka:Yhdysvaltalaiset juristit Luokka:Vuonna 1753 syntyneet Luokka:Vuonna 1813 kuolleet
Olav Sunde

Olav Sunde (17. elokuuta 1903 Oslo - 10\. marraskuuta 1985 Oslo) oli norjalainen keihäänheittäjä. Hän voitti pronssia vuoden 1928 kesäolympialaisissa Amsterdamissa. Hän voitti uransa aikana yhdeksän Norjan mestaruutta vuosina 1927-1937. == Lähteet == Luokka:Norjalaiset keihäänheittäjät Luokka:Norjalaiset olympiamitalistit Luokka:Vuonna 1903 syntyneet Luokka:Vuonna 1985 kuolleet
Kanelisorsa

Kanelisorsa (Pteronetta hartlaubii) on keskiafrikkalainen sorsalintu ja sukunsa ainoa edustaja. Laji on nimetty Gustav Hartlaubin kunniaksi. == Koko ja ulkonäkö == Linnun pituus on 56–58 cm ja paino 800–940 g. Sen höyhenpuku on pääosin kanelinruskea, pää, nokka ja kaula ovat mustat ja siivellä näkyy lennossa valkoinen kuvio.Animal bytes == Esiintyminen == Kanelisorsa esiintyy läntisessä Keski-Afrikassa Sudanista Sierra Leoneen ja Zaireen. Lajin populaation koko on 10 000–100 000 yksilöä ja sen kanta on elinvoimainen. Paikallista kannan vähenemistä on havaittu Länsi-Afrikassa mutta toisaalla Keski-Afrikassa laji menestyy hyvin. == Elinympäristö == Kanelisorsa elää trooppisissa ja subtrooppisissa, lampien ja jokien kirjavoimissa metsissä ja savanneilla. == Lisääntyminen == Naaras munii 8–11 munaa, joita se hautoo 30–32 päivää. Poikaset ovat lentokykyisiä 8 viikon ikäisinä. Kanelisorsa lisääntyy aina saman yksilön kanssa. == Ravinto == Syö pääasiassa kasvien osia. Voi syödä myös matoja. == Lähteet == Luokka:Sorsat
Paraskeví Tsiamíta

Paraskeví Tsiamíta (, s. 10. maaliskuuta 1972) on entinen kreikkalainen yleisurheilija, joka erikoistui pituushyppyyn ja kolmiloikkaan. Hän voitti kultaa kolmiloikassa vuoden 1999 yleisurheilun maailmanmestaruuskilpailuissa Sevillassa ennätystuloksellaan 15,07 m. Tsiamítan henkilökohtainen ennätys pituushypyssä on 6,93 m, jonka hän teki elokuussa 1999 Patrassa. Hän lopetti uransa vuonna 2004 jatkuvien loukkaantumisten takia. ==Lähteet== * Luokka:Elävät henkilöt Luokka:Kreikkalaiset kolmiloikkaajat Luokka:Kreikkalaiset pituushyppääjät Luokka:Vuonna 1972 syntyneet
Karel Appel

Christiaan Karel Appel (25. huhtikuuta 1921 Amsterdam – 3. toukokuuta 2006 Zürich, Sveitsi) oli alankomaalainen taidemaalari ja kuvanveistäjä. Appel opiskeli vuosina 1940–1943 Rijksakademie van Beeldende Kunstenissa. Hän piti ensimmäisen oman näyttelynsä vuonna 1946. Vuonna 1950 hän muutti Pariisiin. Hänelle myönnettiin vuonna 1954 Venetsian biennaalissa UNESCOn palkinto. Appel kuului 1940–1950-luvun vaihteessa eurooppalaiseen Cobra-taiteilijaryhmään ja oli sen perustajajäseniä.TOP: Koululaisen tietokeskus 5, s. 104. WSOY 1989. ISBN 951-0-15818-6 Hän kuoli Zürichissä, Sveitsissä 85 vuoden ikäisenä. Appelin työt edustavat abstraktia ekspressionismia, ne ovat suurikokoisia, väreiltään ja kuvioiltaan hyvin voimakkaita. ==Teoksia== Kuva:Cobra- museum.jpg Kuva:CBI met Karel Appel.JPG Kuva:Looking through the open window Karel Appel Rabobank Utrecht.jpg Kuva:Den Haag Spui Beeld Karel Appel.jpg|Karel Appel: Sammakko ja sateenvarjo, Haag ==Lähteet== == Aiheesta muualla == Luokka:Alankomaalaiset taidemaalarit Luokka:Alankomaalaiset kuvanveistäjät Luokka:Vuonna 1921 syntyneet Luokka:Vuonna 2006 kuolleet
Jai Taurima

Jai Taurima (s. 26. kesäkuuta 1972 Southport, Queensland) on entinen australialainen pituushyppääjä. Hän voitti hopeaa vuoden 2000 kesäolympialaisissa Sydneyssä ennätystuloksellaan 8,49 m. Hän voitti myös hopeamitalin vuoden 1998 Kansainyhteisön kisoissa. Uransa lopettamisen jälkeen Taurima on työskennellyt poliisina. Hän on naimisissa Kerrie Tauriman kanssa. ==Aiheesta muualla== * Luokka:Australialaiset pituushyppääjät Luokka:Australialaiset olympiamitalistit Luokka:Vuonna 1972 syntyneet Luokka:Elävät henkilöt
Rattlesnake Bite

Rattlesnake Bite on suomalaisen rock-yhtye Smackin toinen albumi. Se julkaistiin vuonna 1985. Vuonna 1998 ilmestyi remasteroitu versio, joka sisälsi 5 bonuskappaletta, joista kaksi oli live-versioita. Yhtyeen debyytti oli Smack On You, joka ilmestyi vuotta aiemmin, 1984. == Kappalelista== Kaikki kappaleet kirjoittanut Manchuria & Claude, ellei toisin mainittu. # # # # # # # # # # # === 1998 bonuskappaleet === # * # # # #Search and Destroy säv. Iggy Pop & James Williamson, live) === Single === * Stepping Stone == Kokoonpano == * Claude – laulu * Manchuria – kitara, laulu * Rane – kitara, laulu * Cheri – basso * Kinde – rummut == Lähteet == *Smack Luokka:Vuoden 1985 albumit Luokka:Smackin albumit Luokka:T. T. Oksalan tuottamat albumit
Krokidoliitti

Krokidoliitti eli kuitumainen riebeckiitti (ns. sininen asbesti) on asbestin rakenneosa. Krokidoliittia pidetään kaikkein vaarallisimpana asbestilajina sen kuiturakenteen vuoksi. Krokidoliittia on käytetty paljon ruiskutettuna eristemassana, ja se onkin aiheuttanut voimakkaita asbestialtistumisia eristäjille ja kaikille samoissa tiloissa työskennelleille. Tiloissa, joissa ruiskuasbestia on paljaana, ei saa oleskella ilman asianmukaisia suojaimia, koska massan katsotaan aiheuttavan aina asbestialtistusta. Suomessa krokidoliitin käyttö kiellettiin vuonna 1976. == Krokidoliitin louhinnan aiheuttamat ympäristökatastrofit == * Wittenoomin krokidoliittikaivos Länsi- Australiassa – Australian Blue Asbestos Pty. Ltd. (ABA) == Lähteet == == Aiheesta muualla == * Mindat: Crocidolite Luokka:Silikaattimineraalit Luokka:Rakennuseristeet en:Riebeckite#Crocidolite_(fibrous_riebeckite)
Mary Rand

Mary Denise Rand MBE (o.s. Bignal, s. 10. helmikuuta 1940 Wells, Somerset) on brittiläinen yleisurheilija ja olympiavoittaja. Rand voitti vuoden 1964 kesäolympialaisissa Tokiossa yhteensä kolme mitalia: kultaa pituushypyssä, hopeaa viisiottelussa ja pronssia 4 × 100 metrin viestijuoksussa. Pituushypyssä hän teki maailmanennätyksen 676 cm ja oli ensimmäinen yleisurheilussa olympiakultaa voittanut brittiläinen nainen. Viisiottelussa hänen tuloksensa oli 5 035 pistettä. Hän oli viisiottelussa kultamitalisti Irina Pressiä parempi korkeushypyssä, pituushypyssä ja 200 metrin juoksussa mutta hävisi tälle kuulantyönnössä yli kuusi metriä. Rooman 1960 kesäolympialaisissa Rand sijoittui 80 metrin aitajuoksussa neljänneksi ajalla 11,1 s ja oli mukana Britannian viestijoukkueessa, joka hylättiin. Rand saavutti ulkoratojen EM-kilpailuissa 1962 pronssia pituushypyssä tuloksella 622 cm ja 4 × 100 metrin viestijuoksussa ajalla 44,9 s. Vuoden 1958 EM- kilpailuissa hän sijoittui viisiottelussa seitsemänneksi 4 466 pisteellä. Vuoden 1966 EM-kilpailuissa hän oli viisiottelussa neljäs 4 711 pisteellä ja pituushypyssä yhdestoista tuloksella 616 cm. Lisäksi hän saavutti ensimmäisissä sisäratojen EM-kilpailuissa vuonna 1966 hopeaa pituushypyssä tuloksella 653 cm sekä kaksi mitalia Kansainyhteisön kisoissa. Mary Randin toinen aviomies oli kymmenottelun olympiavoittaja Bill Toomey. He olivat naimisissa vuodesta 1969 vuoteen 1992. ==Lähteet== * * * * Luokka:Brittiläiset olympiavoittajat Luokka:Brittiläiset pituushyppääjät Luokka:Vuonna 1940 syntyneet Luokka:Elävät henkilöt
Jokikaijanen

Jokikaijanen (Agapornis nigrigenis) on trooppisessa Afrikassa esiintyvä kaijalaji. Jokikaijanen on noin 14 senttimetriä pitkä. Sen nokka on koukkumainen ja punainen.Sukupuolilla ei ole tuntomerkkieroja. Poikaset ovat väriltään aikuisia himmeämpiä ja niillä on tummia kuvioita nokassa. == Esiintyminen == Jokikaijasen levinneisyysalue on Sambian eteläosa, Zimbabwen pohjoisosista se on hävinnyt. Aikaisemmin lajia tavattiin myös Namibiassa. Sen holotyypin kuvaili William Lutley Sclater Sambian Muguzzijoelta 1906.IBC == Värimuunnokset == *Tavallinen jokikaijanen: Pää on suurimmalta osalta musta, mutta siinä on myös keltaista. Siivet ja pyrstö ovat vihreitä. Silmien ympärillä on valkoinen ympyrä. *Sininen jokikaijanen: Pää on mustavalkoinen. Siivet ja pyrstö ovat siniset, silmien ympärillä on valkoinen ympyrä. *Keltainen jokikaijanen: Pää on keltainen, mutta siinä on myös vähän ruskeata. Vatsa on vihertävä. == Lähteet == == Aiheesta muualla == *ITIS: Agapornis nigrigenis Luokka:Kaijaset Luokka:Uhanalaiset linnut Luokka:Lemmikkilinnut
Namibianfrankoliini

Namibianfrankoliini (Pternistis hartlaubi) on eteläisessä Afrikassa esiintyvä kanalintu. Se on saanut tieteellisen nimensä afrikkalaista linnustoa 1800-luvulla tutkineen Gustav Hartlaubin kunniaksi.(Wagler, 1832).Ornitaxa.com == Koko ja ulkonäkö == Namibianfrankoliini on kanalinnuksi pienehkö. Koiraan pituus on 28 cm ja naaraan 25 cm. Paino on 210–290 g, koiras on painavampi. Höyhenpuvultaan lintu on pääosin ruskea, koiraalla on valkoinen vatsapuoli ja musta otsa sekä valkoinen silmäkulmajuova ja sen pyrstön alapeitinhöyhenet ovat mustavalkoisen kirjavat. Naaras on yksivärisempi. == Esiintyminen == Laji on kotoperäinen luoteisessa Namibiassa ja pienellä alueella Lounais-Angolassa. Namibian populaation koko on noin 26 000 yksilöä ja lajin kanta on elinvoimainen. == Elinympäristö == Namibianfrankoliini elää vuoristoisilla, ruohikkoisilla pensaikkoalueilla 800–1 600 metrin korkeudella. == Lisääntyminen == Namibianfrankoliini on yksiavioinen laji, jossa naaras on parin hallitsevampi osapuoli. == Ravinto == Naaraalla ravintona ovat pääasiassa madot, koiraalla siemenet ja pienet selkärangattomat. == Lähteet == * === Viitteet === Luokka:Afrikanfrankoliinit
Bruno Giacometti

Bruno Giacometti (24. elokuuta 1907 Stampa, Bregaglia, Graubünden, Sveitsi – 21. maaliskuuta 2012 Zollikon, Zürichin kantoni, SveitsiArchitekt und Kunst- Mäzen Bruno Giacometti gestorben. Südostschweiz. 21. maaliskuuta 2012. ) oli sveitsiläinen arkkitehti. Hän on kuvanveistäjä Alberto Giacomettin nuorempi veli. Bruno Giacometti syntyi Stampassa ja opiskeli Otto Salvisbergin sekä Karl Moserin johdolla Zürichin teknillisessä korkeakoulussa. Hänen työnsä tulosta on muun muassa Zürichissä vuonna 1939 avattu Hallenstadion. Giacometti oli ennen leskeksi jäämistään ollut vuodesta 1935 naimisissa Odette Duperret'n kanssa. == Lähteet == == Aiheesta muualla == Luokka:Sveitsiläiset arkkitehdit Luokka:Vuonna 1907 syntyneet Luokka:Vuonna 2012 kuolleet Luokka:Yli satavuotiaiksi eläneet sveitsiläiset
Salvation (Smackin albumi)

Salvation on suomalaisen rock-yhtye Smackin kolmas studioalbumi, joka ilmestyi vuonna 1987. Remasteroitu versio julkaistiin 1996. == Kappalelista == # # # # # # # # # # === Singlet=== * Look Around * The Only Salvation == Jäsenet== * Claude – laulu * Manchuria – kitara, laulu * Rane – kitara, laulu * Jimi Sero – basso, laulu * Kinde – rummut == Lähteet== * Smack Luokka:Vuoden 1987 albumit Luokka:Smackin albumit Luokka:T. T. Oksalan tuottamat albumit
Alberto Giacometti

Alberto Giacometti (10. lokakuuta 1901 Borgonovo, Graubünden – 11. tammikuuta 1966 Chur, Graubünden) oli sveitsiläinen kuvanveistäjä ja taidemaalari. Hänen nuorempi veljensä Bruno Giacometti nousi menestykseen arkkitehtina. Giacometti sai ensimmäiset taideoppinsa taiteilijaisältään. Hän kävi Geneven taidekoulua ja työskenteli Bourdellen ateljeessa Pariisissa. Hänen impressionistinen tyylinsä sai vaikutteita kubismista ja kykladisesta veistotaiteesta. Vuosina 1929–1935 hän teki surrealistisia sommitelmia ja veistoksia, mutta 1930-luvun puolivälissä hänen veistostensa hahmot muuttuivat yhä hennommiksi ja ilmensivät siten suursotaan ajautuvaa ihmiskuntaa. Giacometti on tunnettu veistoksistaan, jotka esittävät venytettyjä, varjomaisia ihmishahmoja. Ne ovat usein kivun tai pelon riuduttamia. Vaikka hahmot on joskus kuvattu ryhmiksi, ilmentävät nekin ihmisen yksinäisyyttä. Suomessa hänen teoksiaan kuuluu Sara Hildénin taidemuseon ja Valtion taidemuseon kokoelmiin. Giacomettin kuva on 1. lokakuuta 1998 julkaistussa Sveitsin sadan frangin setelissä. == Lähteet == == Aiheesta muualla == Luokka:Sveitsiläiset kuvanveistäjät Luokka:Vuonna 1901 syntyneet Luokka:Vuonna 1966 kuolleet Luokka:Seulonnan keskeiset artikkelit
Ligier X-TOO

250px|thumb|Ligier X-TOO R Ligier X-TOO on kevyt nelipyörä eli mopoauto. Ligier X-TOO:ta vastaavia mopoautoja valmistavat esimerkiksi Aixam ja Microcar. == Tekniset ominaisuudet == Ajoneuvon suurin rakenteellinen nopeus on 45 km tunnissa ja suurin massa kuormittamattomana on 350 kg. Ligier X-TOO on rekisteröity kahdelle. Ligier X-TOO:t valmistetaan Ranskassa. Ligier X-TOO:sta on olemassa pidemmällä varustettu Max -malli. ==Edeltäjät== * Ligier Nova * Ligier Ambra ==Aiheesta muualla== * Maahantuojan kotisivu * Valmistajan kotisivu Luokka:Mopoautot
Radical

Radical on suomalaisen rock-yhtye Smackin neljäs ja viimeinen studioalbumi. Se julkaistiin vuonna 1988. == Kappaleet == # # # # # # # # # # == Kokoonpano == * Claude – laulu * Manchuria – kitara, laulu * Rane – kitara, laulu * Jimi Sero – basso, laulu * Kinde – rummut === Singlet === * ”Mad Animal Shuffle” * ”I Want Somebody” == Lähteet == * Smack Luokka:Smackin albumit Luokka:Vuoden 1988 albumit Luokka:Pave Maijasen tuottamat albumit
Adstringentti

Adstringentti eli astringentti on kemiallinen aine, jota käytettäessä elimistön kudokset supistuvat tai kuroutuvat (jumoavat). Sana "adstringentti" juontuu latinan kielen sanasta astringere ("liittää yhteen"). Tavallisimpia jumeita ovat galmeija ja amerikantaikapähkinä. Lääketieteessä jumoamista käytetään yleensä tooppisiin eli pienelle alueelle kohdistuviin hoitoihin. Adstringaatioksi kutsutaan myös suuhun syntyvää kuivaa jumon tunnetta, jonka aiheuttavat tanniinit. Näitä esiintyy esimerkiksi oratuomen ja tuomen marjoissa sekä kakin hedelmissä. Tanniinit tuhoavat syljen proteiineja, mikä aiheuttaa "hiekkapaperimaisen" tunteen suussa. Monet nisäkkäät (myös ihminen) kokevat jumoavan maun yleensä epämiellyttävänä. Tämän takia ne välttävät adstringoivien hedelmien syömistä. Toisaalta linnut eivät kykene maistamaan adstringaatiota ja syövätkin mielellään tällaisiakin marjoja. Adstringentteja esiintyy myös viineissä ja teessä. Joissakin viinilaaduissa, erityisesti rypäleistä valmistetuissa nuorissa punaviineissä, kuten Cabernet Sauvignon'ssa, pidetään pientä määrää adstringentteja asiaankuuluvana. Adstringoivat lääkkeet aiheuttavat limakalvojen tooppisten kudosten supistumista. Niitä käytetään usein sisäisesti estämään veriseerumin tai liman erittymistä esimerkiksi kurkkukivun, verenvuotojen, ripulin tai mahahaavan yhteydessä. Ulkoisesti käytettävät jumelääkkeet koaguloivat vähäisessä määrin ihon proteiineja. Tämän takia ne kuivattavat, lujittavat ja suojaavat ihoa. Aknesta kärsiviä ohjataan usein käyttämään jumeita, jos iho on myös rasvoittuvaBrown.edu. Yleisesti käytettyjä adstringentteja ovat aluna, kaurapuuro, siankärsämö, pimenttiöljy, hyvin kylmä vesi ja alkoholi. Monet jumevalmisteet sisältävät hopeanitraattia, sinkkioksidia, sinkkisulfaattia, alumiiniasetaatin vesiliuosta, bentsoiinitinktuuraa ja kasvisperäisiä aineita kuten parkkihappoa ja gallushappoa. Granaattiomenan punaiset, ruusumaiset kukat ovat hyvin kitkeriä. Lääketieteessä niitä on kuivattuina käytetty jumeeksiHistory of Science: Cyclopædia, or, An universal dictionary of arts and sciences…. Myös joidenkin metallien suoloja ja happoja on käytetty adstringaatioon. ==Lähteet== Luokka:Lääkeaineoppi